Miguel Cardeña Lozano

Miguel Cardeña Lozano, coñecido como Andaluz, nado en Andújar en 1911 e finado en Soutadoiro en outono  de 1949, foi un militar e guerrilleiro antifranquista español.

 Traxectoria 
Barreneiro de minas, foi militante do PCE. Durante a Guerra Civil loitou co exército republicano e acadou o grao de sarxento. Capturado en Andújar ao rematar a guerra, foi condenado  en xuízo sumarísimo a 30 anos de cárcere. Pasou polas cadeas de Xaén o Burgos, para rematar no campo mineiro de Casaio de onde fuxiu o 3 de maio de 1944, dous días antes de que chegara a orde que lle daba a liberdade condicional. Integrouse na Federación de Guerrillas de León-Galicia dentro do grupo de Manuel Girón. No verán de 1945 formou parte, con Abelardo Macías Fernández, José Vega Seoane, Domingo Rodríguez Lopera e Saturnino "Gafas", do grupo volante que o 9 de xullo preparou nunha emboscada á Garda Civil de Edreira na que morreron os gardas Hipólito Martín, Vicente Pascual Chicote, Diosdado Largo Prieto e Exiquio Aguilera, ademais do guerrilleiro José Vega cando lle estoupou unha granada no momento de lanzala. Morreu en estrañas circunstancias en outono de 1949 en Soutadoiro (Carballeda de Valdeorras), ao parecer depurado por Samuel Mayo Méndez.

Os seus restos foron exhumados en setembro de 2003 e identificados meses despois por membros da Asociación para a recuperación da Memoria Histórica. Foi soterrado en Linares o 16 de febreiro de 2004.Jaén. Cincuenta y cinco años después de su muerte, los restos mortales del guerrillero iliturgitano Miguel Cardeña recibieron sepultura en Linares

 Notas 

 Véxase tamén 

 Bibliografía 



 Ligazóns externas 

 Ficha en Los de la sierra 

Categoría:Guerrilleiros antifranquistas
Categoría:Nados en Andújar

Categoría:Nados en 1911
Categoría:Finados en 1949